કોમેડિયન મલ્લિક દુઆએ પોતાના ફેસબુક અને સોશિયલ મીડિયા પર એક પોસ્ટમાં જણાવ્યું છે કે તે 7 વર્ષની ઉંમરે તેની સાથે યૌન શોષણની ઘટના બની હતી. મલ્લિકાએ પોતાની પોસ્ટમાં લખ્યું છે કે, ‘હું પણ… પોતાની કારમાં, મારી માતા કાર ચલાવી રહી હતી, તે અમારી સાથે કારમાં પાછળ બેઠો હતો અને મુસાફરીના સમગ્ર સમય દરમિયાન તેનો હાથ મારા સ્કર્ટમાં હતો. ત્યારે હું 7 વર્ષની હતી અને મારી બહેન 11 વર્ષની. તેનો હાથ મારી સ્કર્ટની અંદર અને મારી સિસ્ટરની પીઠ પર હતો. મારા પિતા તે સમયે બીજી કારમાં હતા. જ્યારે તે પકડાયો ત્યારે પિતાએ તેનું મોઢું તોડી નાંખ્યું.’